
HISTORIA  VARIOLARUM. 

Hic  morbus  veteribus  fortassis  erat  prorsus  igno- 
tus. Medici  Arabes,  praesertim  Rhazes  * et  Avi- 
cenna,  de  eo  primi,  scii,  decimo  seculo,  egerunt  ; 
et  ab  illorum  temporibus  usque  ad  hiec  nostra, 
optimus  quisque  rei  medicae  scriptor  fere  extitit 
nullus,  qui  hunc  plusve  minusve  haud  tractavit. 
Duo  autem  reperta,  maxime  insignia,  et  duas  in 
morbi  historia  epochas  notantia,  decimum  octavum 

* Vule  Dr  Mead’s  Works,  vol.  ii.  p.  155,  Edinburgh  1763. 

seculum  sibi  vindicavit ; inoculationem,  inquimus, 
variolosam  * atque  vaccineam  t.  Harum  posterior 
per  annos  circiter  viginti  spem  alebat  laetam,  fore  ut 
haec  pestis  tam  gravis  e mundo  brevi  penitus  tol- 
leretur ; et  quamvis  nupera  haerere  aquam  experi- 
entia fecit,  et  spem  nostram  nonnihil  fefellit,  nihil- 
ominus  satis  est  causae,  ut  postea  demonstrabimus,  i 
quare  hac  praxi  assidue  uteremur,  et  cur  gens  hu- 
mana, praecipue  patria  grata,  benevoli  manibus  am- 
plissimos honores  etiamnum  mactaret  inventoris. 

Variola  in  “ classe  Pyrexiarum,”  et  “ ordine 
“ Exanthematum,”  a nostro  celeberrimo  Culleno 
ponitur,  et  ita  ab  illo  definitur  t : 

“ Synocha  contagiosa  cum  vomitu,  et,  ex  epi- 
“ gastrio  presso,  dolore,”  &c. 

Species  sunt  duae : Altera,  nempe, 

“Variola  (discreta)  pustulis  paucis,  discretis, 

“ circumscriptione  circularibus,  turgidis  ; febre, 

“ eruptione  facta,  protinus  cessante.”  Altera, 

* Yide  Account  of  inoculating  the  Small  Pox,  by  Mr  Maitland,  j 
Lond.  1722. 

-j-  Vide  Inquiry  into  the  Causes  and  Effects  of  the  Variolae  Vac- 
cinae, by  Dr  Jenner,  Lond.  1798. 

J Vide  Cullens  Nosologv,  Genus  xxv,  Variola. 

“ Variola  ( cmjiuens ) pustulis  numerosis,  con- 
“ fluentibus,  circumscriptione  irregularibus,  flac 
“ eidis,  parum  elevatis  ; febre  post  eruptionem 
“ perstante.” 

Harum  utramque  in  ordine  agere  in  animo  est. 
In  priori,  febris  quas  morbum,  sive  contagio  seu 
inoculatione  captum,  comitatur,  nonam  circiter 
diem  se  ostendere  plerumque  coepit. 


INDICIA. 

Signa  praecursoria  pyrexiis  sunt  communia  ; 
nimirum,  algor,  languor,  torpor,  debilitas,  lassitu- 
do, nausea,  vomitus,  et  dolores  vagi. 

Symptomata  pathognomonica  sunt,  dolores  cir- 
cum praecordia,  aucti  pressura,  calor  et  sitis  inten- 
sa, facies  rubicunda,  oculi  rubri  ac  ardentes,  pul- 
sus frequens,  validus  et  durus  ; magna  inquietu- 
do, animus  interdum  conturbatus,  tremor,  deli  - 
cum, coma,  et  nonnunquam  convulsiones. 

ERUPTIO. 


Die  febris  tertio,  quarto,  aut  quinto,  in  facie, 
collo,  pectore,  et  postea  in  omnibus  aliis  corporis 
partibus,  solet  apparere  eruptio.  Initio  digitis  fa- 
cilius quam  oculis  percipi  potest  ; tactu  asperas 
arenae,  vel  milii  semini  sub  cute  sito  quodammodo 
similis.  Diem  sub  tertium  vesicula,  lympha  pel- 
lucida plena,  et  in  medio  cava,  in  singularum  pus- 
tularum vertice  videtur  ; et  per  duos  dies  sequen- 
tes se  dilatat.  Die  sexto  vesiculae  fiunt  magis  glo- 
bosae, et  lympha  est  subalbida,  vel  margaritae  co- 
lorem refert.  Hoc  tempore  quoque,  praesertim  si 
pustulae  sunt  permultae,  facies  tumere,  oculi  claudi, 
guttur  dolore  affici,  et  ichor  acris  e naribus  efflu- 
ere solet.  Febris  nunc  ex  irritatione  magna  et 
generali  nonnihil  crescit ; sed  diem  circa  nonum  in 
exemplis  felicibus,  rursus  decrescit,  et  pustulis  ma- 
turatis, tumor  faciei  item  subsidet.  Aliquando 
quidem  irritatio  febrilis  duos  vel  tres  dies  amplius 
permanet,  donec  extremarum  maturatio  partium 
perficiatur,  tum  simul  cum  tumore  omnino  abit. 

Pustula  in  facie  nono  die  nigrescere,  et  deci- 
mo quinto  crustula  earum  cadere,  incipiunt : in 
aliis  quoque  corporis  partibus,  quo  quaque  eru- 
perunt, eodem  ordine  sequuntur.  Cutis  rubra, 
tenera,  ac  desquamando  apta,  aliquamdiu  ma- 
net ; et  ubi  morbus  est  violentus,  et  prasertim 
confluens,  cicatricibus  altis  stellatisque,  totam  per 
reliquam  vitam,  vultus  est  signatus. 


VARIOLiE  CONFLUENTES. 

In  variola  confluenti,  febris  est  violentior,  et  om- 
nino signa  magis  exacerbata.  Pustula  plures,  ma- 
gisque conferta,  flaccida,  et  parum  elevata,  cum 
i circumscriptionibus  irregularibus,  atque  haud  raro 
vibicibus  et  petechiis  mixta,  existunt.  Cutis  quo- 
que rosacea  aut  erysipelacea  inflammatione  obdu- 
citur. In  hac  forma  morbi,  febris  aut  durat,  aut 
forsan  eruptionis  adventu,  aliquando  imminuitur  ; 

’ sed  viribus  redintegratis  et  certioribus  typhi  signis, 
ere  ledit.  Adultioribus,  salivatio  vel  perspiratio 
P eiumquc  adest.  Infantibus,  partes  extrema 

nunc  frigidae,  nunc  percalidae  sunt  ; et  epilepsia 
non  rara,  quae  antequam  eruptio  apparet,  interdum 
est  lethalis. 


Causae  Excitantes  sunt  conditio  aeris  quae- 
dam, et  contagium  peculiare  ; sed  utrumque  ad- 
huc in  occulto  latet. 


Causae  Piledisponentes  sunt 
dium  corporis,  sive  ex  fatigatione, 
rantia,  vel  nimio  calore. 


debilitas  et  tae- 
sive  intempe- 


DE  DIAGNOSI. 


In  primo  variolarum  fortuitarum  gradu,  dolor 
apud  praecordia,  nausea,  febris  ardens,  sudor  lar- 
gus, morbum  esse  variolas  notabunt.  Et  die  ter- 
tio eruptio  dura,  papulosa,  et  arenae  sub  cute  sitae 
similis,  certam  praebebit  diagnosin.  Nonam  circa 
diem  post  infectionem  apparere  coepit  febris. 

Varicellarum  est  febris  levis.  Eruptio  usque 
ab  initio  est  vesiculosa,  sed  in  medio  non  cavata, 

et  intra  tres  vel  quatuor  dies  siccis  crustis  termi- 
natur *.  Varicella;  neque  a variolis  tutari,  nec 
per  inoculationem  communicari  possunt  t.  Qui- 
dam tamen  has  variolarum  modificationem  tantum 
esse  t,  et  contagio  et  inoculatione  propagari  cre- 
dunt § . 

Morbum  rubeolarum,  in  primo  gradu  ejus, 
sternutatio,  coryza,  tussis  rauca,  aquosi  oculi,  pal- 
pebras tumidas  indicabunt.  Eruptio  levis,  rubra, 
confluens  et  lunata  diagnosin  propriam  dabit. 
Contagium  mtra  dies  decem  vel  quatuor  decem 
apparere  incipit. 

I11  Scarlatina  cynanche  plerumque  adest  ; dolor 
apud  prascordia,  et  sudores  desunt.  Cutis  arida  est 
atque  ardens.  Sub  finem  primi  vel  secundi  diei, 
eruptio  vividis,  rubris  et  confluentibus  maculis  ap- 
paret, quae  post  tres  dies  pallescit,  et  statim  in  fur- 
furosas squamas  desinit. 


* Vide  Diagnostica,  by  Dra  Alison  and  Abercrombie. 

t Vide  Mr  Brycea Experimenta,  Praelectiones  quoque  Doc 
toris  Monro.  1 

-,F  J VideDrThomson’s  Hi^ry,  p.  280,  etiamque  Dr  Farrel’a 
I xpenments  and  Reporta,  p.  385,  ejusdem  operis. 

«nal§  Julde  D',  Ra'  M<Leod’8  Cases  in  Medicat  and  Physical  Jour- 
• na>.  July  and  August  1820. 

Erysipelas,  sive  ab  externis,  seu  internis  causis 
oriatur,  a pustulis  variolarum  facile  dignoscitur. 
Dolores  ventriculi  et  aliarum  corporis  partium, 
multus  pruritus,  eruptio  fugax,  cum  elevatione  cu-  j 
ticula?  longa  vel  rotunda,  in  dura,  inflammata  et  ! 
elevata  basi,  Urticariam  indicabunt,  at  non  est  » 
contagiosa. 

DE  PROGNOSI. 

Prognosis  in  hoc  affectu  a variis  pendet  rebus ; i 
et  in  sententia  dicenda  ad  priorem  aegri  habitam,  ir 
eruptionis  aspectum,  anni  tempus,  et  an  aeger  rite  i 
subierit  vaccinam,  necne,  rationem  studiose  est- 
habendum.  Ubi  eruptio  est  rara  et  distincta,  febris  i 
mitis,  habitus  bonus,  coelum  frigidum,  et  aeger  rite  i 
vaccinam  prius  subiit,  ibi  bonam  liceat  dicere  prog-  ) 
nosin.  Quando  vero  febris  est  gravis,  eruptio  cre-  } 
bra,  habitudo  fracta  ac  debilitata,  coelum  calidum, 
et  aegrotus  vaccinam  non  rite  subiit,  tunc  magno-  j 
pere  est  cavendum  qua?  prognosis  dicatur.  Dem-  > 
que,  si  eruptio  est  multa  atque  confluens ; si  pus-  | 

tui*  lympha  sanguinea  sunt  plenae ; si  febris  re- 
diit, vel  nunquam  abiit ; si  vibices  et  petechiae 
pustulis  mistae  apparent  ; si  urina  dejectionesque 
f sanguineae  sunt ; aut  si  alia  signa,  fluidorum  solu- 
tionem et  laesionem  solidorum  indicantia,  adsunt ; 
morbus  haud  dubie  fatalis  erit,  et  omnia  .ZEscula- 
pii  arma  propulsare  mortem  non  valebunt. 


dioii 


■ it 


VARIOLARUM  CURATIO. 


ftii. 


Hinc  patet  ut  variolarum  curatio  ad  mutabilem 
grassantis  mali  naturam,  necessitatemque  sympto- 
matum, et  peculiarem  aegri  habitum,  sedulo  sit  ac- 
commodanda. Itaque,  si  aeger  sit  adolescens, 
abundansque  humoribus,  ac  integra  valetudine  ; 
si  febris  sit  violens,  et  cerebrum  suis  muneribus 
male  fungatur,  vena  profecto  est  secanda  : vulgo 
tamen  cathartico,  et  aura  liberiori  frigidulaque 
uti  sat  erit.  Sulphur  cuti  aperiendae  est  perutile  ; 
et  si  irritatio  sit  magna,  antimonialia  cum  anodynis 
°pem  haud  parvam  saepe  attulerunt.  Si  sanguis 
caput  fluctibus  manet,  vena  est  secanda  ; et 

clyster  vel  efficax  catharticum  adhibendum,  ut  i 
alvus  satis  aperiatur,  et  omnia  irritantia  penitus  ■ 
subducantur.  Principio  autem  diarrhoea  est  vitan- 
da. Potus  frigidulus  et  acidulus  esse,  cibus  liqui- 
dus  et  concoctu  facilis,  cubiculum  spatiosum  et 
aeri  expositum,  et  stragulis  tectus,  at  non  obrutus, 
aeger  debet.  Crisin  versus  et  in  mali  declinatione, 
medicamentis  laxantibus  leviterque  purgantibus 
liberrime  uti  debemus.  Postremo,  tonica,  amara, 
peregrinationes,  et  rusticationes,  integram  reddent 
sanitatem. 

CONFLUENTIUM  VARIOLARUM 
CURATIO. 

In  variolis  confluentibus  medendi  ratione  longe  t 

alia  opus  erit.  Vena  in  hac  morbi  specie  raro  est  t' 

, 

secanda ; si  autem  febris  ardens  est,  et  sensorium 
multum  perturbatur,  sinapismi  vel  vesicatona 
nuchae  colli,  vel  aliis  corporis  partibus  applicata, 
cerebrum  congestum  sua  irritatione  contraria, 
maxime  levabunt.  Quod  si  proclivitatem  ad  gan- 

orasnam  simia  indicent,  vesicatoria  omnino  omit- 
tenda,  vel  statim  tollenda  sunt.  Eodem  vero 
tempore  antimonialia  et  anodyna,  ad  partes  inter- 
nas sublevandas,  plurimum  conducent.  Fomenta- 
tiones item  extremis  partibus  adhibitas,  eruptioni 
elicienda  perutiles  esse  vidimus  ; et  ammoniam 
vel  spiritum  ammoniae  aromaticum  in  croci  infuso, 
vel  sulphur  sublimatum,  ut  res  se  habent,  cum 
pulv.  ipecac.  cum  opio,  vel  sodae  carbonate,  ad 
eundem  finem  admodum  perducere  sat,  scimus. 
Si  diarrhoea  immodica  adsit,  absorbentibus,  ano- 
dynis,  diaphoreticisque  cohibenda  est ; et  si  putre- 
dinis appareant  signa,  vini  rubri  ac  pulveris  cin- 
chonae  tantum,  quantum  tolerare  potest  ventricu- 
lus, juberemus.  Sin  petechiae  et  urina  sanguinea 
inter  prima  existant  indicia,  morbus  procul  dubio 
est  immedicabilis.  In  hac,  ut  in  distincta  affectio- 
nis specie,  videndum  est,  ut  aeger  frigidulus  ser- 
vetur, aereque  puro  abunde  fruatur ; et  si  putri- 
da diathesis  sit  maxima,  diarrhoeaque  immoderata, 
infusionem  vel  decoctum  cinchonae,  cum  rubro 
vino  atque  laudano,  sive  per  enema,  seu  per  os, 
praecipere  haud  cunctaremur. 

Hydrargyrum  in  hoc  casu  medici  quidam  lau- 
daverunt, ut  saliva  leviter  proritetur,  quod  bonum 
esse  signum  ducunt  ; hoc  autem,  quod  ad  nostram 
attinet  experientiam,  plane  nescimus.  Si  eruptio 
apparere  nolit,  si  organa  vitalia  multum  oppriman- 
tur, si  superficies  et  partes  extremae  sint  frigidae, 
si  cardiaca,  diaphoretica,  et  fomentationes  erup- 
tionem elicere  non  possint,  vel  si,  postquam  visa 
esset,  celeriter  se  receperit ; analogia  adducimur,  ut 
tepidum  seu  calidum  moneamus  balneum,  quod  in 
rubeola  et  in  aliis  morbis  eruptivis,  exitum  feli- 
cissimum habere  quotidie  cernimus.  Quando 
aeger  est  adeo  felix  ut  prima  hujus  pestis  pericula 
vivus  effugiat,  necesse  est  ut,  quod  virium  maneat, 
id  usu  modico  alimenti  levis  et  nutritii,  aereque 
frigidulo,  puro,  sicco,  in  cubiculum  admisso,  sus- 
tineatur et  augeatur.  Et  si  irritatio,  vel  morbi 
reliquiae,  pulmones,  oculos,  aut  alia  membra  inva- 
serint, vesicatoria,  fonticuli,  et  cathartica  sua  irri- 
tatione contraria,  sunt  imprimis  utilia.  Injuria 
tamen,  his  tenellis  membris  illata,  interdum  ea 
est,  ut  postea  reparare  nequeat.  Inde  tussis,  lip- 
pitudo, caecitas,  et  alia  mala  id  genus,  plurima 

s£epe  oriuntur,  et  usque  ad  vita?  finem  haud  raro 
manent. 


INOCULATIO  VARIOLOSA. 

Nunc  tempus  est  ut  pauca  de  inoculatione  dica- 
mus ; et  omni  sine  dubio  rem  medicam  hoc  inven- 
tum maxime  locupletavit.  Per  hoc  medicus  ido- 
neam anni  tempestatem  non  solum  nancisci,  sed 
etiam  habitudini  aegri  consulere,  et  materiam  in- 
i fectam  mitissimam  seligere  potuit.  Per  hoc  etiam, 
omni  dubitatione,  quoad  affectus  naturam,  remota, 
et  medicus  et  amici  aegri  primis  signis  manibus 
pedibusque  quamprimum  obniti  potuerunt.  His 
omnibus  non  obstantibus,  haud  raro  fuit  lethalis, 
et  praeterea  fons  contagii  perennis  infantibus,  et 
omnibus  qui  hoc  morbo  nunquam  laboraverant. 
Tempus  ad  inoculandum  maxime  idoneum  statim 
post  dentitionem  primam,  et  ante  pubertatem  esse 
videtur ; infantes  enim  adultioresque  a variolis 
gravissime  pati  vulgo  cernuntur. 


14. 

Inoculatio  per  unam  vel  multas  puncturas  fieri 
potest ; sed  numerus  pustularum  neque  ex  nume- 
ro puncturarum,  nec  quantitate  viri  in  eas  intro- 
ducti, pendet. 

Camper  *,  post  multa  experimenta,  tabulam  se- 
quentem, conspectum  hujus  rei  unum  exhibentem, 
dedit  : 


Imo  Exp.  Duae  punct.  insing.  brachiis,  No.  4 produxerunt  15  pustulas. 


2do 
3tio 
4to 
5to 
Cto 
7mo  • 
8vo  ■ 
9no  ■ 
lOmo 


■ Duae  in  singulis, 

■ Duae  in  singulis, 

• Duae  in  uno  et  una  in  altero, . 

Duae  in  uno  et  una  in  altero,  . 
Tres  in  uno, 


Duae  in  uno, 


Tres  in  uno,  et  duae  in  altero, 
Duae  in  uno,™~« — 


Tres  in  singulis, 


4„ 

4 . 
3 . 
3 . 
3 . 
2 . 

5 , 
. 2 

. 6 


12. 

300. 

3. 
50. 

4. 

1000. 

4. 
. 230. 


1 Imo Quatuor  in  uno,  et  tres  in  altero,  7 

12mo Duae  in  uno,  — .. 2 


. 12  „ 
4_ 
1500^ 


t 

* Dissertatio  de  Emolumentis,  et  optima  Methodo  Insitionis 
Variolarum,  1774.  Vide  Thomson’s  History  of  Small-Pox, 
p.  120.  Ed.  1822- 

Nec  forma  aut  typus  morbi  a genere  materia?  ex 
qua  inoculamus  pendere  videtur ; nam  morbus 
gravissimus  inoculationem  ex  materia  lenissima  ali- 
quando secutus  est,  dum  inoculatio  ex  viro  nocen- 
tissimo  variolas  mitissimas  sa?pe  genuit.  Physiologi 
mitem  aeque  ac  immitem  hujus  morbi  speciem,  vel 
cuidam  ignoto  statui  aeris,  vel  peculiari  habitudini 
aegri,  vel  ambis,  attribuerunt  ; sed  donec  natura 
atque  operatio  variolosi  veneni  melius  intelligan- 
tur,  inoculationem  ex  materia,  exemplis  mitissimis 
et  benignissimis  desumpta,  semper  fieri  hortare- 
mur. 

Doctor  Woodville  * variolosam  materiam  vacci- 
nea  miscuit,  eamque  brachiis  viginti  octo  juvenum 
inseruit,  in  quibus  variolae  sequentes  atque  vaccina? 
fuerunt  aequaliter  divisae  ; in  neutro  vero  fuerunt 
vel  multae  pustula?,  vel  multum  aegrotationis.  Ap- 
paret quoque,  inquit  Woodville,  ut  si  vaccinea  et 
variolosa  materia  brachio  aegri  simul  inseritur,  (in- 
tervallo digiti  interposito,)  ita  ut  nono  die  efflore- 


* Vule  Experimenta  made  at  the  Small-Pox  Hospital.  Lond. 
1799. 

scentia  ambis  liat  eadem,  inoculatio  ex  tumore  vac- 
cineo  verum  morbum  vaccineum  sit  effectura. 

Doctor  Willan  colligit  variolosam  vaccineam- 
que  materiam  eodem  tempore  inoculatam,  at  non 
mistam,  operationem  utriusque  coercere,  et  formam 
pustularum  vesicularumque  aliquando  mutare,  sine 
mutando  tamen  naturam  quod  tenent  fluidi ; sed 
cum  variolosa  materia  nono  die  post  inoculationem 
vaccineam  sit  inserta,  operatio  ejus  omnino  impe- 
diri videtur. 


INOCULATIO  VACCINEA. 

Celeberrimus  Jenner  vaccinam  invenit,  dias- 
que  in  luminis  oras  protulit,  et  ita  de  humano 
genere  optime  meritus  est.  Nupera  quidem,  ut 
diximus,  experientia  suspicionem  movit,  an  haec  va- 
riolas  prohibere  omnino  valeat ; sed  virtutem  ejus  in 
iis  cohibendis,  atque  in  earum  fuga  maturanda, 
nemo  negare  audet.  In  opusculo  hujuscemodi 
non  opus  est  ut  multas  investigemus  causas,  qui- 
bus scriptores,  qui  de  hac  re  disceptarunt,  ullam 

frustrationem  ejus  attribuerunt  ; neque  an  alter  va- 
riolarum  impetus  fieri  possit ; nec  an  variolae  vari- 
cellaeque ejusdem  morbi  tantum  sint  modifica- 
tiones, et  ab  eodem  contagio,  vel  aliis  causis  minus 
notis,  oriantur.  Pessima  exempla  hujus  morbi 
quas  vidimus,  et  quae  in  natura  atque  tempore  ad 
variolas  fortuitas  proxime  accesserunt,  in  aegris 
annos  circiter  viginti  natis  fuerunt.  Idem  etiam 
Gregorius  ille  Londinensis  notavit,  “ That  there 
“ is  (inquit)  * something  in  the  habit  of  body  pe- 
“ cnliar  to  that  age,  which  renders  the  System 
“ more  than  usually  disposed  to  suffer  from  the 
“ mfluence  of  the  variolous  poison.”  Pluic  vero 
scriptori,  vaccinam  rite  peractam  variolarum  im- 
petum praepedire  certissime  posse  arbitranti,  non 
annuimus.  Nam,  si  concedatur  verum  esse,  ut 
fortuitae  variolae  iterum,  imo  tertio,  aliquando  acci- 
dant ; quanto  verisimilius  est  ut  eadem  post  vac- 
cinam vel  perfectissimam  acciderint?  Hodierni 
profecto  sententiam  de  hac  re  magni  facimus  scrip- 

Vide  Medico-Chirurgical  Transactions,  y0J.  xii.  part  2. 

P-  336,  Lond.  1823. 

toris,  qui  dicit,  ut  quanquam  quidam  varioloso 
contagio,  vel  etiam  inoculationi  adhuc  restiterint, 
ea  res  eosdem  a veneno  variolarum  quamvis  valido 
tutos  semper  fore  nunquam  probaret.  Ideo  de 
quibusdam  legimus  #,  qui,  postquam  morbos  epide- 
micos diu  effugerant,  tandem  correpti,  perierunt ; 
de  quibusdam  t,  quoque,  qui  secunda  variolarum 
tentatione  obierunt ; de  aliis,  qui  post  inocula- 
tionem in  variolam  inciderunt  ; et  plurimos  omnis 
astatis,  utriusque  sexus,  variolis  captos  post  vacci- 
nam vidimus,  nec  nobis  unquam  persuaderi  jmtest, 
ut  quaevis  cicatrix,  etiamsi  sit  “ small,  cellulated 
“ and  radiated  f,”  cunctos  a varioloso  contagio  om- 
nibus horis  satis  munire  queat. 

Vaccinas  vero  nos  esse  inimicos  nemo  judicet ; 
nam  observando  solum  et  experiendo,  ut  veram 


* Vide  Mr  Ring’s  Cases  in  the  15th,  17th  and  18th  vols.  of 
the  Medica!  and  Physical  Journal. 

-j-  Vide  Practical  Observatione  on  CowPox,  (Append.  No.IV.) 
by  Mr  Bryce. 

^ Vide  Medico-Chirurgical  Transactions,  vol.  xii.  part  2. 
p.  335,  Lond.  1823. 

remediorum  efficaciam  discamus,  abunde  constat  : 
et  igitur  omnes  medicinam  exercentes,  vitia  eorum 
virtutesque,  quantum  fieri  potest,  patefacere  et 
digito  monstrare,  atque  ita  vera  a falsis,  scien- 
tiamque ab  empirice  secernere  decet.  Mutatio- 
nem magnam  et  salutarem  in  humano  corpore  vac- 
cinam efficere,  nemo,  cui  hodiernas  medicinae  his- 
toria satis  est  explorata,  negabit  ; et  maxime  est 
exoptandum,  ut  res,  quae  humani  generis  adeo  in- 
terest,  ignaris  et  imprudentibus  rarius  crederetur  ; 
nam  etsi  cum  quibusdam  omnem  frustrationem  im- 
perfectae vaccinae  tribuentibus,  haud  consentiamus, 
tamen  praesidium  et  tutamen  fore,  aliqua  ex  parte, 
secundum  vim  impetumque  vaccinei  morbi  nobis 
persuasum  habemus.  Quocirca,  ut  paulo  magis 
incitatis  passibus  ad  metam  festinemus,  haec  se- 
quentia, brevem  eorum  quae  super  hac  re  diximus 
summam  complectentia,  aeque  legitimeque  colli- 
gamus ; 

Imo,  Ut  variolas  mitigare,  verum  non  omnino 
prohibere,  possit  vaccina. 

Ut  quo  plus  spatii  inter  vaccinam  et  vario- 

his  interjiciatur,  eo  plus  hae  morbum,  in  iis  qui 
vaccinam  nunquam  subierunt,  referent. 

Stio,  Ut  febris  variolarum  eruptiva  vulgo  sit  vio- 
lentior  post,  quam  ante  vaccinam. 

Ut  febris  variolarum  secundaria  post  vacci- 
nam raro,  si  unquam  accidat. 

5to , Ut  morbus  varioloso  contagio  post  vaccinam 
correptus  fere  semper  mitis,  distinctus,  ac  benig- 
nus sit  futurus. 

6to,  Ut  sint  fortassis  nonnulli  *,  qui  morbo  sive 
varioloso  seu  vaccino  resistere  possint.  Et, 

Postremo , Ut  quamvis  examen  Domini  Bryce  vac- 
cinam fuisse  perfectam  nos  certiores  faciat,  ta- 
men quod  praesidii  vaccina  afferat  ex  insitione 
variolosa  certissime  cognosci  poterit. 

* Vide  Bryces  Practical  Observations,  p.  120,  Edin.  1802. 


FINIS. 


